

**ΔΙΕΥΘΥΝΣΗ ΒΙΒΛΙΟΘΗΚΗΣ ΚΑΙ ΚΕΝΤΡΟΥ ΠΛΗΡΟΦΟΡΗΣΗΣ ΔΙ.ΠΑ.Ε.**

**«Πρόγραμμα Εκπαιδευτικών Διαδικτυακών Σεμιναρίων των Βιβλιοθηκών του ΔΙ.ΠΑ.Ε. για υποψήφιους διδάκτορες»**

**Θεματικές Ενότητες Σεμιναρίων**

**Α) Διαδικτυακό Σεμινάριο με τίτλο «Πλοήγηση στην επιστημονική πληροφορία»**

**Ημερομηνία και ώρα: Τρίτη 27 Μαΐου 2025 στις 18:00 – 20:00**

Περιεχόμενο Σεμιναρίου:

* Συγγραφή Εργασιών και Πνευματικά Δικαιώματα. Παραγωγική τεχνητή νοημοσύνη και ορθή χρήση της.
* Στρατηγικές αναζήτησης - Αξιολόγηση Πηγών Πληροφόρησης.
* Ηλεκτρονικές πηγές και υπηρεσίες Βιβλιοθήκης - Τρόποι Πρόσβασης
	+ Αποθετήρια ψηφιακών συλλογών
	+ Ιδρυματικό Αποθετήριο ΔΙΠΑΕ
	+ Συνδρομητικές Βάσεις Δεδομένων του Πανεπιστημίου
	+ E books
	+ HEAL-Link (Ηλεκτρονικά Περιοδικά, βιβλία και Βάσεις Δεδομένων)
	+ Δυνατότητα Δημοσίευσης σε ηλεκτρονικά επιστημονικά περιοδικά
	+ Υπηρεσία Διαδανεισμού
	+ Γεννήτριες σύνταξης Βιβλιογραφικών Πηγών

Από τις βιβλιοθηκονόμους: Αγνή Σιούλα, Τριανταφυλλιά Τσούκα, Μάρθα Χριστοφορίδου, Σοφία Γρηγοριάδου.

**Β) Διαδικτυακό Σεμινάριο με τίτλο «Mendeley - Εφαρμογή διαχείρισης βιβλιογραφίας και συγγραφής εργασιών»**

**Ημερομηνία και ώρα: Τετάρτη 28 Μαΐου 2025 στις 18:00 – 19:00**

Περιεχόμενο Σεμιναρίου: Εκπαίδευση στη δωρεάν εφαρμογή διαχείρισης βιβλιογραφίας και αναφορών Mendeley. Δημιουργία προσωπικής εικονικής βιβλιοθήκης (με ψηφιακά βιβλία, άρθρα, στατιστικά δεδομένα κ. ά. σε διάφορους τύπους αρχείων). Σύνδεση του Mendeley με Browser και με το Microsoft Word. Εισαγωγή στα A.I. εργαλεία έρευνας Elicit, ResearchRabbit και Connected Papers.

Από τη βιβλιοθηκονόμο: Αγνή Σιούλα

**Γ) Διαδικτυακό Σεμινάριο με τίτλο «Zotero - Λογισμικό διαχείρισης βιβλιογραφίας και συγγραφής εργασιών»**

**Ημερομηνία και ώρα: Πέμπτη 29 Μαΐου 2025 στις 18:00 – 19:00**

Περιεχόμενο Σεμιναρίου: Εκπαίδευση στο ελεύθερο και ανοικτού κώδικα λογισμικό διαχείρισης βιβλιογραφίας Zotero. Στο πλαίσιο αυτής της εκπαίδευσης, οι συμμετέχοντες θα έχουν την ευκαιρία να γνωρίσουν:

* την εγκατάσταση και βασική ρύθμιση του Zotero
* τον τρόπο εισαγωγής βιβλιογραφικών δεδομένων από βάσεις δεδομένων, ιστοσελίδες και αρχεία PDF
* τη δημιουργία και διαχείριση βιβλιογραφικών βιβλιοθηκών
* τη χρήση ετικετών και φακέλων και την αποθήκευση σημειώσεων για την καλύτερη οργάνωση των πηγών
* τη σύνδεση του Zotero με λογισμικά επεξεργασίας κειμένου (όπως Microsoft Word και Google Docs) για αυτόματες παραπομπές και δημιουργία βιβλιογραφίας

Πρόκειται για μια πρακτική εισαγωγή που δεν απαιτεί προηγούμενη εμπειρία, αλλά μπορεί να διευκολύνει ουσιαστικά την καθημερινή ερευνητική εργασία.

Από τη βιβλιοθηκονόμο: Κατερίνα Κατσαούνη

**Δ) Λογοκλοπή, Τεχνητή Νοημοσύνη και Turnitin: εργαλεία και τεχνικές για ακαδημαϊκή ακεραιότητα**

**Ημερομηνία και ώρα: Παρασκευή 30 Μαΐου 2025 στις 18:00 – 19:30**

Περιεχόμενο Σεμιναρίου: Ενημέρωση για τις μορφές και τις συνέπειες της λογοκλοπής, με ιδιαίτερη έμφαση στη χρήση προηγμένων τεχνολογικών εργαλείων, όπως το εργαλείο Turnitin. Εκπαίδευση στην ερμηνεία των Αναφορών Ομοιότητας (δηλαδή του αποτελέσματος ελέγχου του κειμένου) και στη σωστή ενσωμάτωση πηγών ώστε να αποφεύγεται η αθέμιτη χρήση υλικού. Πέρα από την πρόληψη της λογοκλοπής, το σεμινάριο αναδεικνύει τον ταχέως αναπτυσσόμενο ρόλο της Τεχνητής Νοημοσύνης στην ακαδημαϊκή συγγραφή. Θα παρουσιαστούν χρήσιμα εργαλεία που μπορούν να ενισχύσουν τη δουλειά των ερευνητών.

Από τη βιβλιοθηκονόμο: Κατερίνα Κατσαούνη

Απαιτείται η εγγραφή στα Σεμινάρια συμπληρώνοντας τη φόρμα [**εδώ**](https://webforms.ihu.gr/form/regform-1157)